b'\n_START_ARTICLE_\nStepski orel\n_START_SECTION_\nOpis\n_START_PARAGRAPH_\nV dol\xc5\xbeino dose\xc5\xbee stepski orel med 62 in 81\xc2\xa0cm, preko peruti pa meri med 165 in 215\xc2\xa0cm. Samice tehtajo med 2,3 in 4,9\xc2\xa0kg, samci pa so nekoliko manj\xc5\xa1i in tehtajo med 2 in 3,5\xc2\xa0kg._NEWLINE_Stepski orel gnezdi od Romunije, preko ju\xc5\xbene Rusije do step Mongolije, \xc4\x8dez zimo pa se umakne v Afriko. Samica odlo\xc5\xbei od 1\xe2\x80\x933 jajca v gnezdo na drevesu. Hrbtna peresa so rjava, letalna in repna pa \xc4\x8drna. Na grlu so peresa svetla. Mladi\xc4\x8di so manj kontrastno obarvani kot odrasle ptice._NEWLINE_Med migracijo se ve\xc4\x8dje \xc5\xa1tevilo stepskih orlov zbere v Khari v Nepalu. Med oktobrom in novembrom opazovalci tam opazijo povpre\xc4\x8dno 15,3 ptic na uro_NEWLINE_Stepski orel se obi\xc4\x8dajno hrani s sve\xc5\xbeo mrhovino, kljub temu pa ob\xc4\x8dasno tudi lovi. Njegov obi\xc4\x8dajni plen so glodavci in manj\xc5\xa1i sesalci do velikosti zajca. V\xc4\x8dasih lovijo tudi ptice do velikosti jerebice. Pogosto stepski orel tudi krade plen drugih ujed. Ogla\xc5\xa1a se podobno kot vrana.'